טיול בלילה
בלילה יצאתי לשוטט כשבבית הכל פתאום התמוטט; מולי נסע איש עם אופניים, היו לי כבר דמעות בעיניים; ראיתי טלפון, היה לי אסימון; אבל את לא נמצאת, את לא נמצאת בזמן האחרון; האיש עם האופניים המשיך להתגלגל, אמר לי תאהב, עניתי שאשתדל; למה הוא נסע כל כך מהר; איך לידי הכל עובר, לידי הכל עובר; פתאום ראיתי איזה איש מפחיד אז שיניתי כיוון ושיניתי תפקיד; דווקא מוצא חן בעיני לשחק זאב בודד, תמיד אני חוזר לתפקיד של הפוחד; פתאום נדלקו שם כמה כוכבים; אבל תפסו אותם כבר כמה אנשים; תמיד אני בסוף מוצא את מי להאשים; בלילה כזה אני נתקף געגועים לקרובים שהפכו לי להיות רחוקים; כבר שתיים בלילה ומסוכן; תגידי מתי תגיעי לכאן, מתי תגיעי לכאן; עם ווקמן וזמר שצורח, בדיאלוג עם העולם הוא מתווכח; התחלתי לבכות על הכביש; חבורה של בנות אמרה שאני רגיש; אני אורח של חושך עוטף, ומתחיל להיות לי קצת כיף; הבוקר התחיל להעיר, אני הליצן של העיר; בבית הכנסת ליד מתחילים לילל; חוזר לי הביתה, תראו כולם אני שר; אני בן אדם מאושר; מאושר מאושר; כל כך הרבה עצב יש בעולם, אבל לרגע אתה מאושר; וכמה בדידות יש בעולם, אבל לרגע מישהו מאושר; וכמה אי צדק יש בעולם, אבל לרגע אפשר להיות מאושר; בסוף אין שם כלום רק חושך גדול, אבל לרגע אתה מאושר; וכמה קלישאות יש לי בשיר, אבל לרגע מאושר; 